**บันทึกรายงานการประชุมผู้บริหาร สมาชิกสภาองค์การบริหารส่วนตำบล และพนักงานส่วนตำบลวังยาง**

**ประจำเดือนมีนาคม 2563**

**เมื่อวันพฤหัสบดีที่ 5 มีนาคม พ.ศ. 2563**

**ณ ห้องประชุมองค์การบริหารส่วนตำบลวังยาง**

------------------------------------

เปิดประชุม เวลา 09.17 น.

นายก อบต. - การจัดงานวันท้องถิ่นไทย วันที่ 18 มีนาคม 2563 ทำพิธีที่ศาลากลางจังหวัดพิษณุโลก เวลา 08.00 น. แจ้งข้าราชการ ผู้บริหาร สมาชิกสภา อบต. ร่วมกิจกรรม กำหนดการทางจังหวัดจะส่งมาให้อีกครั้ง ฝ่ายจัดเตรียมพานพุ่มดอกไม้ให้ดูรายละเอียดให้ดี

- แนวทางการปฏิบัติการเดินทางไปต่างประเทศ งดการเดินทางไปต่างประเทศทุกประเภทจากเหตุการณ์ไวรัสโคโรนา การจัดกิจกรรมที่มีคนเยอะเริ่มมีการงดแล้วเพื่อป้องกันโรคไวรัสโคโรนา ถ้ากิจกรรมจัดอบรมประมาณ 50 คนให้ดูดุลยพินิจของเรา ของเราชะลอการศึกษาดูงานไว้ก่อน ตอนนี้อำเภอเนินมะปรางมีผู้ป่วยที่ต้องเฝ้าระวัง จำนวน 12 ราย

- รัฐบาลมีโครงการอบรมเชิงปฏิบัติการให้ความรู้โรคติดต่อเชื้อโควิด มีการจัดทำหน้ากากอนามัย โดยมี อบจ. เป็นเจ้าภาพ กิจกรรมมีวันที่ 10 มีนาคม 2563 ที่ศูนย์ประสานแผนพัฒนาท้องถิ่นอำเภอแต่ละอำเภอ หมู่บ้านละ 1 คน สอนการทำหน้ากากอนามัยใช้เอง และก็จะต้องมาสอนคนในหมู่บ้านตนเอง รัฐบาลจะจัดสรรอุปกรณ์ในการทำมาให้ ขอส่งแม่บ้านสมาชิกสภา อบต. หมู่ละ 1 คน เพื่อเข้าร่วมอบรม หรือ อสม. กลุ่มสตรี จิตอาสา ขอรายชื่อภายในวันนี้ เพราะจะต้องส่งรายชื่อ ให้มาขึ้นรถที่ อบต. เวลา 08.00 น. ใช้รถยนต์สำนักงาน จำนวน 2 คัน

- ให้จัดทำ Big Cleaning Day ทำพร้อมกันทั้งจังหวัดภายในวันศุกร์นี้ ศูนย์พัฒนาเด็กเล็ก 2 ศูนย์ต้องทำความสะอาดทั้งหมด ใน อบต.ทุกห้องเตรียมเช็ดทำความสะอาดพื้น โต๊ะ ราวบันได ห้องน้ำ อำเภอให้ดำเนินการลดฝุ่นละอองขนาดเล็ก PM 2.5 , ไวรัสโคโรนา ให้รายงานกิจกรรมภายในวันที่ 20 มีนาคม 2563 Big Cleaning Day อบต. จะให้ทำทุกเช้าวันจันทร์ก่อนทำงานประมาณครึ่งชั่วโมง กิจกรรมพรุ่งนี้ให้พนักงานร่วมกันทุกคน ฝากรองนายก อบต. ปลัด อบต. ดูการจัดกิจกรรมด้วย เรื่องเจลล้างมือและเครื่องสแกนวัดไข้ นายกได้สั่งไว้แล้วรอของมาสัปดาห์หน้า สั่งไป 20 ขวด ให้ศูนย์พัฒนาเด็กเล็กด้วย วิธีการใช้อย่าให้เด็กบีบใช้เองให้ครูบีบให้ ผู้ปกครองให้ล้างมือด้วย ก่อนเข้าสำนักงานทุกคนต้องล้างมือด้วย เจลก่อน สำหรับเครื่องวัดไข้ให้ศูนย์พัฒนาเด็กเล็กสแกนทั้งเด็กและผู้ปกครอง สั่งไป 10 เครื่อง

- วันนี้ให้รองฯ บุญตา ไปประชุมที่สาธารณสุขอำเภอเรื่องโควิด

- เรื่อง PM 2.5 ผู้ว่าเน้นย้ำไม่ให้เผานาเผาไร่ ถ้าเจอให้แจ้งความ ถ้าไม่จับจะเอาผิด อบต. ตอนนี้จับที่บางระกำได้ 2 ราย แจ้งประชาสัมพันธ์ตักเตือนกันไว้ก่อน เพราะจะอ้างเหตุที่ก่อให้เกิดความรำคาญ

- การช่วยเหลือภัยพายุฤดูร้อนให้ท้องถิ่นทำการช่วยเหลือให้รวดเร็ว ของซ่อมบ้านเบิกจ่ายทีหลัง ผู้ว่า ฯ ได้สั่งการไว้ ส่วนใหญ่ อบต.ให้เจ้าของบ้านซ่อมเอง แล้วให้ดำเนินการเบิกจ่าย

- เรื่องขยะเปียกให้ทุกครัวเรือนดำเนินการ

- โครงการอบรมจิตอาสาป้องกันภัยพิบัติให้จ่าเอกศักดิ์ชัยช่วยดู ถ้าทำได้ให้ทำได้เลย มี 3 วิธี 1.จัดเอง 2.จัดร่วมกับ อปท.อื่น 3. จัดร่วมกับหน่วยงานอื่น มีหนังสือยกเว้นจากกระทรวงมหาดไทยให้ใช้จ่ายจากเงินจ่ายขาดเงินสะสมได้

- ภัยแล้งให้ช่วยกันดูแลเรื่องน้ำใช้ของหมู่บ้าน

- น้ำประปาภูเขาเหลือประมาณ 3.00 เมตร เปิดใช้ประมาณเดือนกว่าน้ำลดไป 1.80 - 2.00 เมตร ตอนนี้รถน้ำไม่มีที่สูบน้ำมาให้ชาวบ้าน ควรมีน้ำสำรองไว้ให้ รพ.สต. เพราะต้องใช้ในการล้างเครื่องมือแพทย์ แนวทางช่วยเหลือชาวบ้านจะจัดซื้อเครื่องสูบน้ำ ตอนนี้ทำเรื่องเปิดประชุมสภา อบต. สมัยวิสามัญ

- จังหวัดให้ออกข้อบัญญัติการควบคุมสุนัข , แมว , โครงการอนุรักษ์พันธุกรรมพืช

- ภาษีที่ดินและสิ่งปลูกสร้างขยายเวลาให้ถึงวันที่ 31 มีนาคม 2563 สำรวจได้แต่ที่อยู่อาศัย

- การป้องกันแก้ไขปัญหายาเสพติด ถ้าตั้งศูนย์แล้วให้มีการประชุม

- จังหวัดเร่งรัดสัญญาการใช้จ่ายเงินอุดหนุนเฉพาะกิจให้หาผู้รับจ้างไว้ อบต.วังยางได้ทีวี 1 เครื่อง จากกรมส่งเสริมการปกครองท้องถิ่น

- เน้นย้ำการจุดพลุ , โคมไฟต้องขออนุญาตด้วย

- ฝากคลัง เรื่อง สตง.ท้วงติงเรื่อง คสล. หมู่ที่ 2

- งานมะม่วงตอนนี้ส่งธิดามะม่วงแล้ว ประกวดวันที่ 14 มีนาคม 2563 ให้นางสาวชื่นนภา เป็นพี่เลี้ยงให้ด้วย ขอให้พนักงาน ประธานสภา อบต. รองประธานสภา อบต. สมาชิกสภา อบต. ไปช่วยกันเชียร์ซื้อพวงมาลัยเพื่อให้กำลังใจ

- วันที่ 13 มีนาคม 2563 เวลา 16.00 น. เดินขบวนงานมะม่วงที่ ธกส. ใส่ชุดม่อฮ่อมสีม่วง ส่วนการทำรถขบวนทำที่ อบต. ให้เริ่มวันจันทร์ โดยกองช่าง ป้องกัน ทำโครงรถขบวนแห่ ใช้รถยนต์คันเล็กให้ช่วยกัน วันเดินขบวนขอให้ไปทุกคน

- วันที่ 20 มีนาคม 2563 วัน อสม.แห่งชาติ

- กลุ่มอาชีพวิสาหกิจชุมชนต้องต่อทะเบียนทุกปี ถ้าขาดการต่อเกิน 2 ปี จะถูกยกเลิก หมู่บ้านใดที่มีกลุ่มนี้ให้แจ้งด้วย

- แจ้งสมาชิกสภา อบต. ช่วงนี้จะมีเงินรัฐบาลเข้าหมู่บ้านผ่านกองทุนหมู่บ้าน หมู่บ้านละ 200,000 บาท

ปลัด อบต. - การรายงานข้อมูลทางเน็ตสำคัญที่สุด เรื่องรายรับ-รายจ่าย ภาษีที่ดินและสิ่งปลูกสร้างจะส่งเอกสารแจ้งเจ้าบ้านและเจ้าของที่ดินภายในเดือนนี้ เพื่อให้ได้ตรวจสอบว่าข้อมูลครบถ้วนหรือไม่

นายก อบต. - การรายงานเรื่องมลพิษจังหวัดแจ้งมาว่าถ้าไม่รายงานจะถูกดำเนินคดี

ประธานสภา อบต. - เป็นห่วงเรื่องน้ำ แหล่งน้ำแห้ง ท่อประปาภูเขารั่ว ควรจะใช้วิธีเป่าล้างท่อดีหรือไม่ ให้ฝ่ายป้องกันไปดูให้ด้วย และมีชาวบ้านใช้น้ำแล้วปล่อยทิ้งทำให้น้ำแห้งเร็ว ส่วนเรื่องของหายเด็กแว้นเยอะในหมู่ 5 น่าจะมีแหล่งพักยา มีลูกหลานให้ช่วยเตือนกันด้วย

นายก อบต. - ช่วงนี้เข้าสู่ภาวะภัยแล้งแล้ว ซึ่งน้ำที่ อบต.ก็ส่งได้วันละ 2,000 - 4,000 ลิตร จึงไม่พอใช้ ดังนั้นในการแก้ไขปัญหาให้เราไปต่อท่อส่งน้ำจากน้ำภูเขา หมู่ 5 มาใช้ในการส่งน้ำและดับเพลิง ฝากกองช่างด้วยช่วยเบิกอุปกรณ์ท่อ ข้อต่อต่าง ๆ ให้ทางป้องกันไปทำที่ส่งน้ำด้วยครับ

ปิดประชุม เวลา 10.30 น.

(ลงชื่อ) สถาพร มีกมล ผู้จดบันทึกรายงานการประชุม

(นายสถาพร มีกมล)

เจ้าพนักงานธุรการปฏิบัติงาน

(ลงชื่อ) ปัญญา คำหล่อ ผู้ตรวจรายงานการประชุม

(นายปัญญา คำหล่อ)

นายกองค์การบริหารส่วนตำบลวังยาง